Յուրի Սմոլիչ

Յուրի Կորնելևիչ Սմոլիչ (ուկրաիներեն՝ Юрій Корнійович Смолич, հունիսի 25 (հուլիսի 8), 1900, Սոֆիևկա, Q16723739?, Tsherkassy County, Կիևի նահանգ, Ռուսական կայսրություն - օգոստոսի 26, 1976(1976-08-26), Կիև, Ուկրաինական ԽՍՀ, ԽՍՀՄ), ուկրաինացի գրող, լրագրող, թատերագետ, հրապարակախոս։ Ուկրաինական ԽՍՀ գրողների միության նախագահ (1971-1973), ԽՍՀՄ գրողների միության քարտուղար։ Սոցիալիստական աշխատանքի հերոս (1970)։
Պատմաբան Իգոր Սմոլիչի եղբայրը։


== Կենսագրություն ==
Յուրի Սմոլիչը ծնվել է 1900 թվականին Կիևի նահանգի Ուման քաղաքի մոտ գտնվող Սոֆիևկա գյուղում, ուսուցչի ընտանիքում։ 1918 թվականին ավարտել է Ժմերինկա քաղաքի գիմնազիան և ընդունվել Կիևի առևտրական ինստիտուտի կոմերցիոն-տեխնիկական ֆակուլտետ։ 1919 թվականին, թողնելով ինստիտուտը, մտել է «Բծավոր տիֆի դեմ պայքարող կամավորական ջոկատը» որպես սանիտար։ Եղել է Կարմիր բանակի թատրոնի դերասան, 1922 թվականից՝ Իվան Ֆրանկոյի անվան թատրոնի դերասան։ 1924 թվականից աշխատել է որպես ՈւԽՍՀ գլխավոր քաղլուսավորության թատրոնների հրահանգիչ։ 1926-1929 թվականներին խմբագրել է «Սելսկի տեատր», 1928-1929 թվականներին՝ «Ունիվերսալնի ժուռնալ», 1934 թվականին՝ «Լիտերատուրնի ժուռնալ», 1943-1950 թվականներին՝ «Ուկրաինա» հանդեսները։ 1942 թվականից դարձել է ԽՍՀՄ գրողների միության անդամ, 1944 թվականից՝ նախագահի տեղակալ։ Երկար տարիներ եղել է Ուկրաինայի գրողների միության վարչության նախագահի տեղակալ, 1971-1973 թվականներին՝ Ուկրաինայի գրողների միության վարչության նախագահ, արտասահմանում գտնվող ուկրաինացիների հետ «Ուկրաինա» մշակութային կապի ընկերության նախագահ։ ԽՄԿԿ անդամ 1951 թվականից։ Եղել է ՈւԽՍՀ գերագույն խորհրդայի 8-9 րդ գումարման պատգամավոր։ 1971 թվականին դարձել է ԽՍՀՄ գրողների միության վարչության քարտուղար։


== Մահ ==
Ապրել է Կիևում։ Մահացել է 1976 թվականի օգոստոսի 26-ին։ Թաղված է Կիևի Բայկովե գերեզմանատանը (հատված № 2)։


== Պարգևներ ==
Սոցիալիստական աշխատանքի հերոս
«Մուրճ և մանգաղ» մեդալ
Լենինի երկու շքանշան (1960, 1970)
Աշխատանքային կարմիր դրոշի երկու շքանշան (1960, 1967)
«Պատվո նշան» շքանշան (1948)
«Լենինի ծննդյան 100-ամյակի» հոբելյանական մեդալ
«1941-1945 թթ Հայրենական մեծ պատերազմում քաջարի աշխատանքի» մեդալ
«Խաղաղության մարտիկին» հուշամեդալ (1970)


== Ստեղծագործություններ ==
Առաջին ստեղծագործությունը լույս է տեսել 1917 թվականին, 1924 թվականին հրատարակվել է պատմվածքների առաջին գիրքը։

«Մանկություն», 1934
«Նովելներ», 1942
«Դոկտոր Գալվանեսկուի տնտեսությունը», 1929
«Խաղաղություն խրճիթներին, պատերազմ պալատներին», 1958
«Շաչում է ու հառաչում Դնեպրը լայնարձակ», 1960Եռագրություններ

«Մեր գաղտնիքները», 1936
«Մանկություն», 1937
«18 տարեկանները», 1938
«Նրանք չեն անցել», 1947
«Մենք միասին էինք ճակատամարտում», 1948
«Լուսաբացը ծովի վրա», 1953Էկրանավորված ստեղծագործություններ

«Մեկ դերասանի թատրոն», 1970
«Սև լուսնի ջերմաստիճանը», 1992 («Բժիշկ Գալվանեսկի տնտեսությունը» վեպի հիման վրա)


== Հիշատակ ==
Կիևի Զանկովեցկի փողոցի 5/2 շենքի պատին փակցվել է հուշատախտակ
«Սլովո» խարկովյան տան պատին փակցվել է հուշատախտակ
Գրողի անունն է կրում Կիևի փողոցներից մեկը
Ի հիշատակ Սմոլնիչի ԽՍՀՄ-ում թողարկվել է մի քանի փոստային ծրար
		
		


== Գրականություն ==
Беларуская энцыклапедыя: У 18 т. Т.15: Следавікі - Трыо / Рэдкал.: Г. П. Пашкоў і інш - Мінск: БелЭн, 2002. - Т. 15. - С. 60. - 552 с. - 10 000 экз. - ISBN 985-11-0251-2 (Т. 15).
Шаховской С. Юрий Смолич. - К., 1970.
Старинкевич Е. Юрий Смолич // Украинские советские писатели. - Т. 2. - К. 195


== Ծանոթագրություններ ==


== Արտաքին հղումներ ==
 Յուրի Սմոլիչ «Երկրի հերոսներ» կայքում

Юрий Смолич Internet Movie Database կայքում
8 июля 1900 года родился Юрий Смолич - украинский советский писатель(ռուս.) // Укринформ. — 2013. — № 556317.